Izveštaj o veštačenju čaure pronađene kod zapaljene kuće novinara Jovanovića: Ne može da se tvrdi… | Insajder\nIzveštaj o veštačenju čaure pronađene kod zapaljene kuće novinara Jovanovića: Ne može da se tvrdi…\nBalističar koji je radio veštačenje čaure pronađene ispred zapaljene garaže novinara Milana Jovanovića u izveštaju do kog su došli novinari Insajdera ne iznosi jasan zaključak. Umesto toga iznosi dve činjenice – da postoje tragovi koji ukazuju da se sporna čaura nalazila u cevi nekog vatrenog oružja, ali i da tragovi ukazuju da je metak aktiviran usled plamena. Prethodno je tužilac Branko Stamenković u “Insajder debati” rekao da veštačenje ukazuje da “meci nisu imali funkciju koja se pominje u javnosti, a to je pokušaj ubistva”. Bez obzira na veštačenje čaure, činjenica je da postupak protiv osumnjičenih vodi zbog sumnje za izazivanje opšte opasnosti, iako je novinaru kuća zapaljena u sred noći dok je sa suprugom spavao u kući.\nNovinaru Milanu Jovanoviću u noći između 11. i 12. decembra prošle godine zapaljena je kuća, garaža i automobil, a ispred garaže pronađena je čaura. U javnosti je postojala teorija da su napadači na Jovanovića, koji su u međuvremenu otkriveni i uhapšeni, pucnjima iz vatrenog oružja pokušali tokom požara da spreče Jovanovića da izađe iz kuće.\nU izveštaju o veštačenju čaure od 13. decembra prošle godine, do kog su došli novinari Insajdera, balističar navodi da se ne može sa sigurnošću utvrditi da li je čaura ispaljena iz nekog vatrenog oružja ili je do aktiviranja metka došlo kao posledica dejstva visoke temperature i plamena.\nU Nalazu veštaka balističara navodi se da je utvrđeno da je reč o čauri koja potiče iz pištoljskog metka kalibra 7,65. U tom dokumentu, koji je dostavljen i Tužilaštvu, piše da je čaura dostavljena bez inicijalne kapisle i sa vidljivim tragovima dejstva plamena, a "plašt predmetne čaure je pokidan i otvoren u donjoj polovini".\nMeđutim, navodi veštak, mikroskopskim pregledom na dostavljenoj čauri se uočavaju tragovi “izvlakača i izbacača” vatrenog oružja.\n"Ovo ukazuje da se sporna čaura nalazila u cevi nekog vatrenog oružja. Kako kod sporne čaure nedostaje inicijalna kapisla, ne može se sa sigurnošću utvrditi da li je ista opaljena iz nekog vatrenog oružja, ili je do aktiviranja metka došlo kao posledica dejstva visoke temperature i plamena", piše u Nalazu i mišljenju veštaka balističara.\nU dokumentu se navodi da činjenica da je kod sporne čaure došlo do kidanja čaure i ispadanja inicijalne kapise što ukazuje na aktiviranje metka usled dejstva plamena.\n"Naime, kako se tom prilikom metak nalazi slobodan, bez zidova cevi i zatvarača, to su barutni gasovi, nastali aktiviranjem metka, slobodni da se šire u svim pravcima. Ovo za posledicu ima ispaljivanje projektila, inicijalne kapisle, a najčešće i kidanje plašta. Nakon opaljenja metka u čauri ne ostaju eksplozivne i zapaljive materije, te naknadno dejstvo plamena na ispaljenu česticu, ne bi dovelo do oštećenja iste", objašnjava veštak.\nTužilac za visokotehnološki kriminal Branko Stamenković je, gostujući u Insajder debati, izjavio da su veštačenja čaura pronađenih ispred kuće novinara Milana Jovanovića okončana i da ukazuju da meci “nisu imali funkciju koja se pominje u javnosti, a to je pokušaj ubistva”. List Politika je juče takođe objavio, pozivajući se na izvore bliske istrazi, da je veštačenje pokazalo da čaura nije ispaljena iz pištolja.\nJovanović: Pištolj sam prodao pre 20 godina\nU javnosti se pominjal i mogućnost da je sporni metak kalibra 7,65 milimetara mogao da bude u vlasništvu Milana Jovanovića, jer je bio policajac. Međutim, Jovanović u izjavi za Insajder kaže da je imao pištolj tog kalibra, ali da ga je prodao pre 20 godina.\n"U policiji postoji izveštaj o tome i tačan datum prodaje. Čaura je pronađena ispred garaže", ističe Jovanović.\nNovinaru portala Žig info iz Grocke, Milanu Jovanoviću, u noći 11. na 12. decembar zapaljena je kuća, i to u vreme kada su on i supruga u njoj spavali. Napadači su ubacili zapaljenu tečnost u garažu koja je sastavni deo kuće i najbliža je ulici. Za nekoliko minuta gorela je cela kuća. Prema prvim vestima, ispred kuće su se u trenutku požara čuli i pucnji, a na licu mesta pronađene su i čaure.\nZbog sumnje na podstrekivanje paljenja kuće novinara Jovanovića uhapšen je predsednik opštine Grocka Dragoljub Simonović. Prethodno su u ovom slučaju uhapšene još tri osobe.\nReakcija je, međutim, izostala, a Milan Jovanović je u razgovoru sa novinarkom Insajdera izneo stav da je sve što mu se desilo moglo biti sprečeno da je reakcije nadležnih na vreme bilo.\nSimonović je 25. januara uhapšen zbog sumnje na podstrekivanje paljenja kuće novinara Jovanovića.


Republika / Naučnici otvaraju Pandorinu kutiju! Njihov NAJOPASNIJI eksperiment PROGUTAĆE planetu!\nsreda, 6. 11. 2019.| 13:50\nGodina 2012. bila je velika što se tiče otkrića o crnim rupama, a nedavno je i snimljena prva fotografija jednog takvog kosmičkog čudovišta. Prvo je "Sajentifik Amerikan" objavio da se crne rupe nalaze svuda, a potom je tim naučnika sa Univerziteta Prinston ustanovio da je crne rupe, u stvari, lakše stvoriti nego što se prethodno mislilo.\nNjihovo otkriće je pokazalo da formacija crne rupe zahteva znatno manje energije nego što su to pokazale prethodne kalkulacije.\nU međuvremenu, možda baš zbog ovih otkrića, zabrinutosti oko mogućnosti uništenja sveta otvaranjem crne rupe koja će progutati Zemlju uz pomoć sudarača čestica, ostale su prisutne u širim konverzacijama oko atomskog istraživanja.\nStudija Prinstona "Ultrarelativistička formacija crne rupe", objavljena 2013, razvila je novi kompjuterski model koji su iskoristili da pokažu da je za formiranje crne rupe potrebno 2,4 puta manje energije nego što se smatralo u prethodnim istraživanjima.\nIstraživači su otkrili da je prag za formiranje crne rupe niži nego što to procenjuje takozvana pretpostavka obruča. Štaviše, blizu tog praga dva različita prividna horizonta prvo oforme postkoliziju, a potom se spoje. Istraživači, kako piše portal Phys.org, znaju da je teoretski moguće stvoriti crnu rupu zbog Ajnštajnove teorije relativiteta, posebno dela koji opisuje vezu između energije i mase – povećanje brzine čestica uzrokuje da se i njena masa poveća.\nUpravo to je navelo istraživače s Prinstona da naprave kompjuterski model zasnovan na originalnoj Ajnštajnovoj hidrodinamičkoj jednačini. Ovaj model pruža virtuelni prozor za posmatranje šta se događa kad se dve čestice sudare. One fokusiraju svoje energije jedna na drugu i zajedno stvaraju kombinovanu masu koja gura gravitaciju do krajnjih granica i kao rezultat nastaje veoma sićušna crna rupa.\nA naša galaksija je, kako navodi "Jahu njuz", puna crnih rupa. Osim one supermasivne u centru Mlečnog puta tu je niz manjih crnih rupa. Većina ih ima masu četiri ili pet puta veću od Sunca i horizonti su im svega oko 12 kilometara u prečniku, ali smatra se da postoje desetine hiljada ovih ostataka kratkih života velikih zvezda, kako je izvestio “Sajentifik Amerikan”.\nSve to je podstaklo zabrinutost da naučnici svojim eksperimentima na CERN-ovom Velikom sudaraču čestica (LHC) lete preblizu sunca i da će otvoriti mikroskopsku crnu rupu sa potencijalno katastrofalnim posledicama. Dok mediji danas pišu o “ludim naučnicima” koji izvode eksperimente sposobne za uništenje univerzuma, svi strahovi izašli su na površinu još pre nego što je LHC uopšte uključen. Američka svemirska agencija NASA je još 2008. saopštila da uključivanje akceleratora nije dovelo do stvaranja mikroskopske crne rupe, koja isto tako nije počela brzo da uvlači okolnu materiju i guta Zemlju.\nStrah od ovog eksperimenta je bio toliko raširen da je CERN na stranici svog sajta za česta pitanja i odgovore objasnio da li će generisati crnu rupu, čak su se i naučnici s Prinstona obratili tom sporu, ukazujući da bi čak i sa njihovim novim otkrićem otvaranje crne rupe dovoljno velike da proguta Zemlju, zahtevalo za milijarde puta više energije nego što je njihov LHC sposoban da generiše. Štaviše, ako bi se crna rupa i otvorila u sudaraču, brzo bi nestala zahvaljujući efektu Hokingove radijacije.\nIako su strahovi od uništavalačkog potencijala mikroskopskih crnih rupa prenaduvani, činjenica da čestica može otvoriti ove sićušne crne rupe ostaje. Čak je i CERN istakao da “LHC neće generisati crne rupe u kosmološkom smislu, ali da neke teorije ukazuju da je moguća formacija sićušnih, kvantnih crnih rupa”.\nCERN trenutno radi na izgradnji novog akceleratora čestica, četiri puta većeg od LHC-a, koji bi stupio na funkciju kad se ovaj ugasi između 2035-2040. U januaru je objavljen i dizajn “Budućeg cirkularnog sudarača” (FCC), koji se proteže na 27 kilometara ispod Švajcarske.\nI dalje ima naučnika koji su zabrinuti zbog ovakvih eksperimenata na granici fizike. Prošle godine je ugledni britanski naučnik ser Martin Ris u svojoj knjizi “O budućnosti” iz 2018. upozorio da se strahovi u vezi LHC-a trebaju uzeti za ozbiljno. On je izneo više scenarija.\nPrema jednom bi čestice koje se sudaraju u akceleratoru mogle osloboditi delove “čudne materije” koja bi smanjila Zemlju na loptu širine 90 metara. Po drugom scenariju, eksperimenti bi mogli dovesti do stvaranja mikroskopske crne rupe koja bi neumoljivo izjela našu planetu iznutra. U najekstremnijem scenariju koji je Ris opisao nezgodan slučaj bi mogao uzrokovati propadanje svemira u novu formu koja bi izbrisala sve, odavde do najdalje zvezde. Ris je ukazao da su ovi scenariji malo verovatni, ali da se ne trebaju ni ignorisati.\nRazonoda Svet Zanimljivosti Zemlja Planeta Nauka Planeta Zemlja Crna rupa Zanimljivost


Svedok: Flojd delovao nadrogirano, ali je mogao da komunicira\nTanjug 31. marta 2021. 19:25\nMINEAPOLIS – Kristofer Martin, kasir iz prodavnice u kojoj je bio Džordž Flojd pre nego što mu je policajac Derek Šovin naneo smrtonosne povrede, rekao je danas na suđenju da je nastradali delovao „nadrogirano“, ali da je bio u stanju da komunicira.\nNekoliko svedoka, među kojima je i devetogodišnje dete, prethodna dva dana opisivalo je sudiji kakav je za njih šok bio to što su gledali kako Flojd umire pod kolenom Šovina.\nPorota je danas odgledala video snimak na kojem je raspoloženi Flojd u prodavnici nekoliko minuta pre nego što je završio pod kolenom policajca Šovina ispred radnje.\nInače, video snimak od 25. maja 2020. izazvao je masovne proteste širom SAD.\nŠovin je dobio otkaz u policiji dan nakon što je objavljen snimak na kojem se vidi kako kolenom pritiska vrat nesrećnog Flojda, koji je bio vezan lisicama, a osumnjičeni policajac je pred porotom i sudijom rekao da nije kriv po optužbi za ubistvo, preneo je Rojters.\nDo tragedije u kojoj je stradao Flojd došlo je tako što je Kristofer Martin (19) iz prodavnice u kojoj se nalazio Flojd uzeo od njega novčanicu od 20 dolara, a koja je onda izazvala sve što je usledilo. Martin je, naime, mislio da je novčanica lažna, što je prijavio odmah menadžeru prodavnice plašeći se da će mu biti odbijeno od plate, a nekoliko minuta kasnije policija je uhapsila Flojda pod optužbom da je pokušao da upotrebi lažnu novčanicu.


Održan seniorski TOP 12: Trijumfovali Marko Petkov i Sabina Šurjan | Stonitenis.org\nOdržan seniorski TOP 12: Trijumfovali Marko Petkov i Sabina Šurjan\nTurnir kojim seniori i seniorke u Srbiji tradicionalno zatvaraju kalendarsku godinu ovog puta održan je 22. i 23. decembra u Novom Sadu. Do prvog mesta kod muškaraca stigao je Marko Petkov, igrač Banata, a među devojkama najbolja je bila stonoteniserka Novog Sada, mlada Sabina Šurjan.\nTakmičenjem koje je okupilo po 12 najboljih stonotenisera i stonoteniserki u Srbiji stavljena je tačka na 2017.\nMeč poslednjeg kola kod muškaraca između Marka Petkova, igrača Banata i Bojana Crepulje, koji nastupa za novosadski Radnički, bio je odlučujući za trofej, s obzirom da su do tog momenta njih dvojica imali isti skor (9:1). Bolji u tom odmeravanju snaga sa 3:1 bio je Petkov, pa je slavio titulu, dok je Crepulja morao da se zadovolji srebrnom medaljom. Na podijumu namenjenom trećeplasiranom našao se Valentin Nađ Nemedi, stonoteniser Srbije sa angažmanom u Nemačkoj koji je u Novom Sadu uz osam pobeda poražen u tri navrata.\nPlasman od 4. do 12. mesta:\n4. Nikola Strugarević (Banat) 8:3\n5. Marko Popović (Stenes) 7:4\n6. Nikola Marinković (Nemačka) 5:6\n7. Stefan Kostadinović (Spartak) 5:6\n8. Aleksa Gacev (Nemačka) 4:7\n9. Vladimir Radonjić (Crvena Zvezda) 4:7\n10. Ivor Katić (Ada) 3:8\n11. Kristijan Halas (Spartak) 2:9\n12. Matija Jovičić (STAK) 1:10\nTitula za juniorku Šurjan\nKonkurencija devojaka bila je naročito zanimljiva jer je uz nekolicinu starijih bilo dosta mladih stonoteniserki juniorskog uzrasta. Trijmuf na svom terenu ostvarila je mlada Sabina Šurjan iz STK Novi Sad sa skorom 10:1. Jedini poraz doživela je u poslednjem kolu od drugoplasirane Andree Todorović, u meču koji je imao rezultatski značaj jedino za Todorovićevu.\nJoš jedna juniorka našla se na pobedničkom postolju, a radi se o Tijani Jokić takođe iz STK Novi Sad koja je trijmufovala u 8 od 11 mečeva.\n4. Aneta Maksuti (Novi Sad) 7:4\n5. Dragana Vignjević (Obilić Aleva) 7:4\n6. Viktorija Tružinski (Novi Sad) 6:5\n7. Ivana Vejnović (Panonija) 6:5\n8. Aleksandra Savić (Panonija) 6:5\n9. Anđela Menger (Millennium) 2:9\n10. Aleksandra Radonjić (Obilić Aleva) 2:9\n11. Izabela Lupulesku (Obilić Aleva) 4:7 (oduzeti bodovi)\n12. Anelija Lupulesku (Austrija) 0:11 (odustala od takmičenja)


Vojvodina sufinansira pokrajinskim poljoprivrednicima proizvodnju i preradu voća i povrća - Edukaplus\nVojvodina sufinansira pokrajinskim poljoprivrednicima proizvodnju i preradu voća i povrća\nPokrajinski sekretar za poljoprivredu, šumarstvo i vodoprivredu Vuk Radević danas je uručio ugovore poljoprivrednicima koji su prošli na konkursu za sufinansiranje investicija za preradu voća, grožđa i povrća.\nRadi se o dodeli bespovratnih sredstava za nabavku nove opreme za sušenje, zamrzavanje, blanširanje, pasterizaciju, sterilizaciju, prijem, preradu, punjenje i pakovanje proizvoda od voća, grožđa i povrća.\nPokrajinski sekretar Vuk Radojević rekao je novinarima da je konkurs namenjen fizičkim licima koja imaju registrovano poljoprivredno gazdinstvo na teritoriji AP Vojvodine i da je za realizaciju Konkursa izdvojeno 15 miliona dinara.\n– Do sada je po ovom konkursu potpisano šest ugovora ukupne vrednosti 6,2 miliona dinara, a danas su potpisana još tri ugovora čija ukupna vrednost investicije iznosi 6,5 miliona dinara, od čega je Pokrajinska vlada obezbedila 2,7 miliona odnosno 41,5% – rekao je Radojević.\nRadojević je uručio i ugovore o dodeli sredstava za Konkurs za sufinansiranje investicija u fizička sredstva poljoprivrednih gazdinstava na teritoriji AP Vojvodine. On je pojasnio da se radi o dodeli besplatnih sredstava za opremanje hladnjača, sušara, za nabavku opreme za pripremu, pranje, poliranje, čišćenje, sortiranje i pakovanje voća, grožđa i povrća i preradu uljarica.\n– Konkurs je realizovan u proleće i u jesen ove godine. U prolećnom ciklusu su realizovane investicije u vrednosti od 34,2 miliona dinara, dok su u jesenjem ciklusu planirana sredstva u iznosu od 14 miliona dinara – rekao je Radojević.\nPrema njegovim rečima, u jesenjem ciklusu od ukupno 18 ugovora, 16 se odnosi na nabavku opreme za hladnjače i njihova vrednost je 31 milion dinara, dok je danas potpisano 11 ugovora čija ukupna vrednost investicije iznosi 42 miliona dinara od čega je iz pokrajinskog budžeta obezbeđeno 14 miliona ili 33%.\nOd tih 11 ugovora sedam se odnosi na nabavku opreme za hladnjače, dva ugovora se odnose na opremu za pranje, poliranje, čišćenje, sortiranje i pakovanje voća, grožđa i povrća, dok se dva ugovora odnose na opremanje sušara za industrijsko, začinsko i lekovito bilje.


Početna / Blog / Zašto je važno imati bezbednosni sistem u svom domu\nVećina nas pokušava tokom godine da uštedi što više novca, i raspolaže njim racionalno. Uz konstantne ekonomske krize, smanjenje plata i inflacije, niko se ne oseća u potpunosti sigurnim da troši, i ne misli o finansijama. U takvoj situaciji jasno je da će većina nas smatrati da je alarmni sistem u stanu ili kući luksuz, i da ne možete da ga priuštite u ovom trenutku.\nMeđutim, kada su bezbednost i blagostanje naših najdražih u pitanju, jasno je da takve stvari nemaju cenu, i da je alarmni sistem ulaganje u dnevno bezbrižniji život. Podatak da se recimo u mirnoljubivoj Australiji u toku godine desi oko 200000 provala, kao i da se provalnici u 20 posto slučajeva vrate na mesto zločina, jasan su pokazatelj i smernica i nama za to da treba delovati preventivno. Alarmni sistem vam ne garantuje stopostotnu bezbednost, ali čini veliku razliku.\nZaštite svoju imovinu\nNakon razmišljanja o tome da štite porodicu, setite se i da sve što radite u životu radite da biste živeli srećnim i udobnim životom. Zbog toga, između ostalog, kupujemo i stvari koje nam olakšavaju život, i svaku kupljenu stvar smo svojim radom zaradili. Uspomene na drage ljude i jedinstvene trenutke imaju za nas posebnu sentimentalnu vrednost. Mobilni telefoni, tableti, ajpedi puni fotografija i snimaka porodice... Tako da može biti zaista poražavajuće da nam neko sve to uzme za samu jednu noć, tek tako.\nProvalnici pronalaze neverovatne načine da ukradu automobile iz garaže (alarmni sistemi na njima su postali prelaka prepreka), a da čak ni ne uđu u kuću, tako da su sigurnosne kapije pametna investicija.\nKamere su najbolja zaštita\nAko pitate provalnika zbog čega najčešće odustaje od toga da pokuša ilegalni ulazak u nečiji dom, to neće biti zbog oznake alarmnog sistema, ili senzora pokreta. Kao najčešći razlog za odustajanje ovi kriminalci navode prisustvo psa, i video nadzora. I dok mnogi dokazi mogu biti posredni, i dok se od zvuka alarmnog sistema može pobeći, video snimak je neoboriv dokaz.\nO bezbednosti našeg doma najviše brinemo kada smo na godišnjem odmoru, ili na poslovnom putu. Upravo zbog toga alarmni sistem, bezbednosne kamere, senzori i bukvalno svi uređaji koje ste postavili, mogu biti nadgledani sa vašeg mobilnog telefona. Svako njihovo aktiviranje vama će na telefonu biti dostupno preko sistema zvučnih obaveštenja. Ukoliko ste sigurnosni sistem postavili sami, onda vi i zovete nadležne institucije, u suprotnom to za vas radi firma koju ste unajmili.\nProvalnicima u proseku treba 8-12 minuta da završe posao. Ukoliko se nekako desi i da se probiju kroz vaš bezbednosni sistem, bitno vam je da se alarmni sistem aktivira. Tada oni postaju užurbani, i štetu je moguće barem umanjiti. Detektore kretanja je najbolje postaviti na vrata i prozore, i povezati ih sa alarmnim sistemom tako da oni ili zasijaju, ili aktiviraju zvučnu podršku.\nPre nego li počine zločin, većina provalnika posmatra kuću koja im je meta. Zbog toga stručnjaci u ovoj oblasti uvek savetuju da se neki elementi vašeg sigurnosnog sistema učine jako vidljivim. Ponekad je dobro, ukoliko zaista ne možete da priuštite bezbednosni sistem, da postavite lažne kamere oko kuće, i na taj način odvratite provalnika od ulaska u vaš dom.\nUkoliko svakodnevno ili samo povremeno pratite dešavanja u svojoj zemlji ili svom gradu, onda...


Bez preminulih od korone u Srbiji, novozaraženih 61\nBez preminulih od korone u Srbiji, novozaraženih 61\nAutor: Glas javnosti 22.09.2020. u 15:02\nU protekla 24 sata u Srbiji je na virus korona testirano 6.814 osoba, registrovan je 61 novozaražen pacijent, a nijedna osoba nije preminula.\nNa respiratorima je, prema poslednjim informacijama Ministarstva zdravlja 23 pacijenta.\nDo sada je uglavnom dnevno bilo testirano oko 6.000 do 8.000 osoba, tako da je ovo prosečan broj testiranih za 24 časa.\nrespiratorKoronavirus u SrbijiPreminuli od korone


Srbija dobija „Kripto“ zakon - MS Legal\nod strane MS Legal | jun 14, 2020 | Newsletter | 0 Komentara\nVlada Srbije donela je odluku o obrazovanju Radne grupe za izradu Nacrta kriptoimovinskog regulatornog okvira u Srbiji. Zadatak ove Radne grupe je da koordinira pripremu Nacrta kriptoimovinskog regulatornog okvira, s obzirom na važnost kripto imovine za dalji razvoj tehnologije, privrede i tržišta kapitala. Cilj izrade ovog okvira je dalje unapređenje poslovnog i regulatornog okruženja u Republici Srbiji i donošenje Zakona o blokčejn (Blockchain) tehnologiji i njenoj primeni u trgovanju kriptovalutama, kao što su bitkoin (Bitcoin), riple (Ripple), litkoin (Litecoin), ali i za praćenje tokova novca i roba.\nPrema nedavno sprovedenom međunarodnom istraživanju, od 10.000 developera koji se u svetu bave blokčejnom, njih čak 400 se nalazi u našoj zemlji, što Srbiju stavlja u globalni vrh kada je populatnost i razvoj blokčejn tehnologije u pitanju.\nDosadašnja pravna (ne)regulativa\nBudući da Srbija u ovom momentu još uvek nema lex specialis zakon koji bi regulisao trgovanje kriptovalutama, na ovaj promet primenjuje se postojeći zakoni u finansijskoj oblasti. Tako, na primer, prema Zakonu o sprečavanju pranja novca i finansiranja terorizma koji se primenjuje od 1. aprila 2018. godine, neophodno je da korisnici kriptovaluta prođu proceduru verifikacije, slično kao pri otvaranju bankovnog računa. Takođe, radi kupovine kriptovaluta potrebno je da lice poseduje kripto novčanik (wallet) na koji se sredstva prebacuju prilikom kupovine, a plaćanje se može izvršiti na bankovni račun ili platnom karticom.\nPostoje i alternativni načini trgovine, na primer preko oglasa, odnosno bez posrednika. Iako je ova opcija finansijski najpovoljnija, jer omogućuje razmenu bez provizije, treba biti vrlo oprezan sa njom. Neretko se dešavalo da kod ovakvih transakcija jedna od strana ostane i bez kriptovaluta i bez novčanih sredstava.\nKako je regulisano trgovanje kriptovalutama u svetu\nIako kriptovalute spadaju među najveće tehnološke inovacije, ne postoji još uvek niti jedan propis koji na globalnom nivou reguliše i ujedinjuje ovu oblast. Blokčejn mehanizam koji stoji iza kriptovaluta, sve više privlači pažnju pravne struke u cilju regulisanja. Za sada postoje samo tendencije da se uspostavi univerzalni zakonski okvir, a sve dok se to ne realizuje, države će na nacionalnom nivou u skladu sa svojim potrebama regulisati ovu sve popularniju vrstu transakcija. Neke države su već donele zakonske okvire kojim su rešile status kriptovaluta, među kojim su: Australija, Bugarska, Kanada, Kina, Estonija, Finska, Francuska, Nemačka, Island, Izrael, Japan, Jordan, Meksiko, Slovenija, Švedska.\nMS Legal tim je prepoznao da su dobra strategija upravljanja finansijskim sredstvima na način usklađen sa modernim tehnologijama, adekvatno sastavljeni ugovori i definisana pravila i procedure osnovnih preduslovi za uspešno poslovanje. Iz tog razloga MS Legal advokati posebnu pažnju posvećuju zakonskom uređenju kriptovaluta kako u inostranstvu tako i u Srbiji. Svesni da je često najveći izazov održati korak sa svim izmenama zakonske regulative, klijentima naglašavamo da blagovremeno prate izmene u propisima u ovoj oblasti i da svoje poslovanje organizuju u skladu sa zakonom u svakom trenutku poslovanja.\nSva pitanja u vezi sa pravnom regulacijom kriptovaluta možete uputiti na office@mslegal.rs


Ne prestaju sukobi u Tirani - Srpskacafe\nNe prestaju sukobi u Tirani\nSubota, 16.03.2019., 18:18 Subota, 16.03.2019., 18:21\nDemonstranti koje predvodi lider Demokratske partije Ljuljzim Baša prvo su se okupili ispred sjedišta Vlade, gdje su Ramu optužili za korupciju i povezanost sa organizovanim kriminalom, a potom su se uputili prema zgradi parlamenta.\nDočekao ih je kordon u kome je bilo više od 1 000 policajaca, na koje su počeli da bacaju dimne bombe i kamenice, a policija je odgovorila suzavcem i vodenim topovima.\nOpozicioni poslanici bojkotuju rad parlamenta i odbijaju pozive Rame za razgovor, zahtjevajući njegovu bezuslovnu ostavku i formiranje prelazne vlade, koja bi pripremila prijevremene izbore.\n– Nemamo drugih mogućnosti osim da protestujemo, sve dok ne obnovimo demokratiju i vladavinu zakona u zemlji – rekao je Baša za AP.\nKomentarišući poruke iz SAD i Evropske unije da opozija prestane sa protestima i da počne da razgovara, Baša je rekao da ih sve poziva da slušaju glas naroda, a ne korumpirane autokrate, kao što je Rama.\nVeć više nedelja u Tirani se održavaju antivladini protesti na kojima okupljeni traže ostavku premijera Albanija, a nekoliko puta su takođe izbili nasilni sukobi između policije i demonstranata.\nalbanijaedi ramaljuljzim baša


Govoreći o organizaciji festivala, muzičkih i drugih manifestacija, gradonačelnik je gostujući na kanalu „Euronews” istakao da će ove godine u Srbiji i Beogradu biti festivala, kao i da razume potrebu mladih ljudi za što skorijim povratkom u okvire normalnog života.\nNaglasio je da brojke koje su u ovom trenutku aktuelne govore o tome da će leto sigurno biti bolje nego što je bila čitava godina. Brojevi novozaraženih na dnevnom nivou dovoljan su dokaz da je moguće organizovati festivale i druge manifestacije, ali pod jasnim uslovima koje definiše Krizni štab.\n- Naravno da mladi ljudi žele druženje i kontakt sa svojim vršnjacima, s obzirom na to da su imali manje socijalnih aktivnosti u prethodnom periodu. Ipak, sada će imati šansu da se vrate uobičajenim životnim tokovima - izjavio je gradonačelnik.\nOrganizacija festivala i proslava važna za privredu\nKako je ukazao gradonačelnik, organizacija ovakvih događaja važna je i za privredu, jer veliki broj ljudi finansijski zavisi od tih poslova, direktno ili indirektno.\n- Moramo stalno imati na umu da se približava jesen i da u ovom trenutku ne možemo da kažemo kakva će situacija biti za nekoliko meseci. Trenutno imamo jasnu situaciju sa stabilnim brojkama i to je Kriznom štabu dalo za pravo da donese odluke koje se tiču popuštanja mera – rekao je Radojičić.\nNe prekidati proces vakcinacije i testiranja\nGradonačelnik je dodao da smo tokom pandemije naučili da se svi eventualno rizični vidovi ponašanja reflektuju na broj zaraženih oko dve nedelje kasnije.\nVakciniši se i možeš na festival\nPrema Radojičićevim rečima, dve ključne stvari za mlade koji žele da posete neki festival biće potvrda o vakcinaciji ili PCR test.\n– Vakcinacija mladih još uvek nije „dala” zadovoljavajuće brojke i ovom prilikom ih pozivam da se vakcinišu. Mislim da je jako važno da stručnjaci razgovaraju sa mladim i razjasne im sve eventualne nejasnoće. Želimo da ih motivišemo da se vakcinišu, a Grad Beograd i tu stoji na raspolaganju jer je vakcinacija moguća u 18 gradskih domova zdravlja - rekao je gradonačelnik.\nVirus doneo novu realnost\nKako je dodao gradonačelnik, građanima su na raspolaganju i mobilni punktovi, autobus koji je svakodnevno u drugom prigradskom naselju.\n- Na taj način, želimo da olakšamo proces vakcinacije svima kojima vakcinalni punkt nije u blizini mesta stanovanja. Leto koje je pred nama će sigurno predstavljati jednu vrstu odmora od svega što je pandemija donela u poslednjih 15 meseci. Virus korona doneo je novu realnost i teško da ćemo ikada moći da se opustimo kao što je slučaj bio pre pojave ovog virusa. Radujem se povratku u normalne životne tokove u Beogradu, a organizacijom manifestacija i festivala želimo da pokažemo kako je moguće prilagoditi se svakoj situaciji – istakao je Radojičić.\nPonovo motivisati mlade da se vakcinišu\n– Nadam se da ćemo tokom vikenda dostići jednu od toliko željenih brojki, a to je 50 odsto revakcinisanih. Ukoliko na broj od 50 odsto dodamo oko 10 odsto onih koji su stekli imunitet i preležali infekciju virusom korona, dobijamo zbirnih 60 odsto - rekao je Radojičić.\nKada su u pitanju ljudi do 49 godina, procenat vakcinisanih je ispod 40 odsto i gradonačelnik smatra da je ponovo potrebno motivisati mlađe ljude i razgovarati sa njima.\n- Razumljivo je da po ulasku u bezbedniji period dolazi do pada motivacije, ali zato moramo da budemo tu, da skrećemo pažnju, razgovaramo i argumentujemo, jer zdravlje mora da bude na prvom mestu – zaključio je Radojičić.


Počinje dezinfekcija i međublokovskih površina - NBG REPORTER\nPočetna » Počinje dezinfekcija i međublokovskih površina\nadmin 30 marta, 2020 30 марта, 2020\nJKP „Gradska čistoća“ od sutra počinje akciju dezinfekcije međublokovskih površina na teritoriji deset beogradskih opština koje su u nadležnosti ovog preduzeća.\n„Međublokovske površine GO Novi Beograd i Zemun će biti prve na čijoj će se dezinfekciji raditi baš zbog velikih stambenih kompleksa, a samim tim i broja stanovnika. Od srede počinjemo i dezinfekciju stambenih blokova GO Savski venac, Stari grad i Vračar, a u narednim danima i površina na preostalih pet beogradskih opština iz naše nadležnosti. Apelujem na sugrađane da bez preke potrebe ne izlaze napolje i tako nam olakšaju da efikasnije i brže obavimo ovaj posao u korist svih. Mi smo im na raspolaganju 24 časa dnevno svakog radnog dana i sprovodimo sve što je u našoj moći kako bismo ih zaštitili, time što će ostati u svojim domovima oni nama pomažu“, rekao je Popadić.


Vladimir Jokić rođen je 24. januara 1988. godine u Kotoru, gdje je završio osnovnu školu i gimnaziju odličnim uspjehom.\nDiplomirao je na Pravnom fakultetu Univerziteta u Beogradu, na teorijsko-pravnom smjeru.\nNagrađivan na matematičkim takmičenjima - višestruki je pobjednik na regionalnim informatičkim konkursima, nagrađivan na evropskim takmičenjima u istoj kategoriji; dodatno diplomirao i pohvaljivan na Klinici za besjedništvo i retoriku Pravnog fakulteta u Beogradu.\nGovori engleski jezik, a služi se italijanskim. Učestvovao je na više seminara, konferencija i stručnih skupova. Jedan je od organizatora seminara “Šansa za posao” koji je održan u oktobru 2017. godine.\nPraksu i stručnu obuku obavljao u “Ernst&Young“ Beograd 2012. godine, na poslovima vezanim za radno, privredno i poresko pravo.\nU periodu od 2010. godine do 2014. godine obavljao je poslove advokatskog pomoćnika u advokatskoj kancelariji "Petković" u Beogradu gdje se posebno specijalizovao u oblasti privrednog i sportskog prava.\nOd 2014. godine obavlja pravne poslove u knjigovodstvenoj agenciji “Jokić 4V” DOO iz Kotora.\nOd 2012. godine je suvlasnik privrednog društva “ABPM Sport Agency” DOO iz Beograda, koje pruža konslating usluge u oblasti sporta, prava i privrede i razvija internet start-up projekte.\nBio je potpredsjednik UNESCO-ve Međunarodne koordinacione grupe.\nU periodu od 2017. godine do 2019. godine obavljao je prvi put funkciju Predsjednika Opštine Kotor.\nPredsjednik je Opštinskog odbora Demokrata Kotor, član Glavnog odbora Demokratske Crne Gore i član Predsjedništva Demokratske Crne Gore.


Tip dana: Partizan – Dunajska Streda: “Valjak” kreće na proputovanje Evropom punom brzinom! – Kladjenje.rs\nHomeTip DanaTip dana: Partizan – Dunajska Streda: “Valjak” kreće na proputovanje Evropom punom brzinom!\nTip dana: Partizan – Dunajska Streda: “Valjak” kreće na proputovanje Evropom punom brzinom!\n22 Jula, 2021 Vlajko Tip Dana 0\nU četvrtak je i te kako interesantna ponuda za klađenje, a za vas smo ovog puta analizirali duel između Partizana i Dunajske Strede, a sve to u sklopu drugog kola kvalifikacija za novoformiranu Ligu konferencija.\nPartizan: Sjajne partije na startu šampionata!\nFudbaleri Partizana već četiri godine ne uspevaju da prekinu dominaciju Crvene Zvezde, pa sezonu po nepisanom pravilu završavaju na drugom mestu na tabeli, što kada je LingLong liga u pitanju od ovog leta znači i kvalifikacije za novoformiranu Ligu konferencija.\nZa protivnika u drugom kolu kvalifikacija za ovo takmičenje su izabranici Aleksandra Stanojevića dobili nimalo naivnu ekipu Dunajske Strede, pa kako sada stvari stoje deluje da crno-bele očekuje izuzetno težak zadatak.\nInače, ako se po jutru dan poznaje svi navijači Partizana imaju pregršt razloga za zadovoljstvo kada je u pitanju start ove sezone.\nNaime, crno-beli su u prvom kolu odigrali jedan od svojih najboljih mečeva u poslednjih nekoliko godina i slavili na gostovanju kod Proletera, a taj duel je završen rezultatom 0:4.\nBriljirao je povratnik u crno-belo jato Rikardo koji je postigao dva gola na tom susretu, od kojih je ovaj drugi bio za tv špice. Pored njega, u listu strelaca su se upisali još i Urošević i Jojić.\nNe treba zaboraviti da su izabranici Aleksandra Stanojevića igrali dosta dobro i u pripremnom periodu, pošto su na četiri odigrana susreta ostvarili čak tri trijumfa, uz jedan remi.\nPosebno dobru partiju je vicešampion Srbije pružio u generalnoj probi pred početak sezone kada su sa 1:0 slavili protiv Rostova, koji sasvim sigurno važi za jednu i te kako ozbiljnu ekipu.\nInače, prošlu sezona u evro-takmičenjima se nije na najbolji mogući način završila za crno-bele koji su u trećem kolu kvalifikacija za Ligu Evrope eliminisani od Šarloe, kada je posle produžetaka bilo 2:1.\nDunajska Streda: Može li ova ekipa do iznenađenja?\nU poslednjih nekoliko godina fudbaleri Dunajske Strede polako ali sigurno spadaju u sam vrh slovačkog klupskog fudbala.\nNaime, ova ekipa je u sezoni 2018-19 zauzela drugo mesto na tabeli, godinu dana kasnije treće, a prošle sezone je ovaj tim ponovo zauzeo drugo mesto na tabeli uz šest bodova manjka u odnosu na prvoplasirani Slovan, ali i čak deset bodova viška u odnosu na trećeplasiranu Trnavu.\nInače, ovaj tim je u vlasništvu mađarskog premijera Viktora Orbana i u poslednjih nekoliko godina se ozbiljna finansijska sredstva slivaju u ovaj klub, što nam uostalom najbolje pokazuju i sjajni rezultati u poslednje vreme.\nRadi se o timu koji u svojim redovima ima čak 23 strana fudbalera. Ono po čemu je vicešampion Slovačke karakterističan su fenomenalne partije na domaćem terenu gde je ova ekipa prošle sezone doživela samo jedan poraz, i uz Slovan su bili ubedljivo najbolji domaćini u ligi.\nOno što je zanimljivo jeste da je slovački tim prošle sezone ispao u trećem kolu kvalifikacija za Ligu Evrope, i to je poražen od LASK-a sa neverovatnih 7:0, dok je ova ekipa u prva dva kola eliminisala Hafnjafjordur i Jablonec.\nNaravno, ne treba zanemariti podatak ni da Streda nikada do sada nije igrala u grupnoj fazi nekog evropskog takmičenja, a sigurno je da bi svi navijači Partizana voleli da tako bude i ovog puta.\nPredstavnik Slovačke u Ligi konferencija je pružao promenljive partije u pripremnom periodu pošto su na pet odigranih mečeva ostvarili tri trijumfa, ali i dva poraza, iako su protivnici u tim mečevima bili svakako kvalitetnije ekipe Salcburga i Ferencvaroša.\nKada se sve sabere i oduzme, stiče se ipak utisak da su izabranici Aleksandra Stanojevića favoriti u ovom kolu, zbog čega vam savetujemo da odigrate jedinicu koju kladionica Meridianbet plaća sa kvotom 1.60.\nNe treba da nas iznenadi sigurno ni ako ovo bude jedan duel sa dosta golova, zbog čega vam predlažemo da probate sa igrom 3+, za koju je Meridianbet pripremio kvotu 1.93.\nPoprilično smo sigurni u to da vicešampion Srbije neće imati previše problema sa slovačkim predstavnikom, makar na ovom prvom meču između ove dve ekipe, pa vam savetujemo da probate sa prelazom 1-1 za koji je kladionica Meridianbet pripremila sjajnu kvotu 2.47.\nIz Meridiana stižu NAJVEĆE KVOTE NA PLANETI: Crvena zvezda 2.05, Ludogorec 2.10, Helsinborg 1.95\nTiket dana (četvrtak, 22.07.2021)


Test otkriva hoćete li doživeti stotu - Forum sajta KoZnaZna\nTestovi (Urednik: Simon) »\nAutor Tema: Test otkriva hoćete li doživeti stotu (Pročitano 2894 puta)\n« poslato: Jul 03, 2010, 02:17:41 posle podne »\nAmerički naučnici su razvili metodu koja omogućava da se na osnovu 150 genetskih „putokaza“ otkrivenih kod izuzetno dugovečnih ljudi predvidi kolika je verovatnoća da će određena osoba živeti duže od sto godina.\nTim naučnika iz Bostona napravio je matematički model koji na osnovu informacija iz ovih „putokaza“ izračunava šanse da određena osoba doživi sto godina, a koji je zasnovan na najvećem istraživanju o stogodišnjacima na svetu, objavljenom u časopisu „Sajens“.\nRetko ko doživi sto godina: svega jedna od 6.000 osoba u industrijskim zemljama ima toliko dugačak životni vek, pri čemu 90 odsto stogodišnjaka nema većih zdravstvenih tegoba do 93. godine. Naučnici veruju da su dešifrovali tajnu njihove dugovečnosti koja se krije u njihovim genima.\nNaučnici su počeli istraživanje 1995. godine. Od tada su analizirali genome 1.000 stogodišnjaka i identifikovali genetske markere koji se „najviše razlikuju“ kod stogodišnjaka i pojedinaca izabranih metodom slučajnog uzorka.\nIstraživanjem su rukovodili Paola Sebastijani, profesorka biostatistike na Bostonskom univerzitetu, i Tomas Perls, koji na istom univerzitetu radi kao docent medicine.\n„Testirali smo naš model na konkretnoj grupi stogodišnjaka i naše prognoze su se potvrdile u 77 odsto slučajeva“, objašnjava Paola Sebastijani.\nOna je dodala da stopa pogrešnih proračuna (23 odsto) ukazuje na činjenicu da iako „genetika igra ključnu ulogu u dugovečnosti, ona ipak nije jedini značajan faktor“.\n„Moguće je da i drugi činioci, kao što su životna sredina i način života, doprinose tome da ljudi žive duže i da budu zdraviji“, dodaje ona.\nProfesor Perls kaže da postoji mogućnost da se napravi jednostavan test kako bi se predvidele šanse za dugovečnost. Jedan od koautora časopisa „Sajens“ već pravi sajt, čiji će korisnici moći besplatno da provere ovaj matematički model. Na ovom sajtu, koji će biti otvoren za nedelju dana, ljudi koji znaju svoj genetski kod moći će da izračunaju sopstvene predispozicije za izuzetno dugovečan život.


Murinjo spremio 100 miliona evra za Srbina | Skandalozno\nMenadžer Mančester junajteda Žoze Murinjo spremio 100 miliona evra za srpskog reprezentativca\nSergej Milinković-Savić – foto: AP\nMenadžer Mančester junajteda Žoze Murinjo postavio je prioritet u zimskom prelaznom roku – Sergeja Milinković-Savića!\nFudbaler Lacija i reprezentativac Srbije jedan je od najtraženijih mladih fudbalera Evrope, a Portugalac je spreman da iz klupskog budžeta izdvoji i 100 miliona evra za našeg mladog fudbalera. Kako sada stvari stoje, i sam Murinjo pojaviće se uskoro na nekom od mečeva u Seriji A kako bi privoleo Srbina Junajtedu.\n– Svakog dana me zovu engleski i italijanski novinari i pitaju za Sergeja. Svi žele da znaju gde će Sergej nastaviti karijeru, a moje mišljenje je da sada nije vreme da se priča o transferu. Lacio igra dobro u Seriji A i Evropi, ima odličnu sezonu – rekao je Savićev menadžer Mateja Kežman za Kurir i dodao:\n– Prija interesovanje Junajteda i Liverpula, ali ponavljam, neću sada o tome. Odluku donosimo zajedno sa ljudima iz Lacija.\nGazda Lacija Klaudio Lotito otkrio je da je tokom leta odbio ponudu vrednu 70 miliona evra za Milinković-Savića i poručio da je spreman da pregovara od juna 2018. godine uz cenu od 100 miliona. U Laciju su ubeđeni da će Sergeju cena skočiti tokom Mundijala u Rusiji.\n– rođen je 27. februara 1995. godine u Ljeidi u Španiji\n– prošao je omladinsku školu Vojvodine\n– u junu 2014. prešao je u Genk za milion evra\n– posle samo godinu dana odlazi u Lacio, koji ga plaća devet miliona evra Belgijancima\n– tokom debitantske sezone upisao je 35 utakmica i tri gola\n– u svojoj drugoj sezoni u Laciju dao je sedam golova na 38 utakmica\nBudite prvi sa komentarom na članku "Menadžer Mančester junajteda Žoze Murinjo spremio 100 miliona evra za srpskog reprezentativca"


Kfor - Sputnjik Srbija\n23:22 13 Decembar 2019\nTražili smo objašnjenje od Kfora, da nam se u najkraćem objasni šta je predstavnik Kfora mislio kad je rekao da snage ROSU mogu bez najave da uđu na sever Kosova i Metohije, izjavio je ministar odbrane Aleksandar Vulin na poziv da komentariše izjavu portparola Kfora.\nDa li je misija NATO-a na KiM potpuno suspendovala Briselski sporazum porukom da snage Rosu bez dozvole mogu da uđu na Sever KiM. Po dogovoru Beograda i Prištine, to mogu da učine samo uz dozvolu NATO-a i predstavnika lokalne samouprave na Severu.\nMinistar odbrane Aleksandar Vulin izjavio je da je odluka Prištine o formiranju vojske u suprotnosti sa mandatom koji ima Kfor, i istakao da od Kfora očekuje da razoruža tu ilegalnu formaciju.\nU Kosovskoj Mitrovici je, dan nakon što je Priština donela odluku o formiranju vojske Kosova, situacija mirna, a Kfor i dalje obezbeđuje most na Ibru.\nKomandant Kfora s Haradinajem: Otvoren za saradnju s liderima Prištine\nNovi komandant Kfora, Lorenco D’Adario, izjavio je u Prištini u razgovoru sa premijerom privremenih kosovskih institucija Ramušem Haradinajem da će dati svoj doprinos obezbeđivanju mira i održive bezbednosti na kosovskoj teritoriji.\n„Nisu poput onih u Srbiji“: KFOR započeo vežbe na severu Kosova\nPortparol KFOR-a Vinčenco Graso izjavio je za Tanjug da su vežbe najavljene za naredne dane na severu Kosova već otpočele i dodao da tu nema nikakve vojne aktivnosti, već da je cilj KFOR-a da bude „vidljiviji“.\nPrelomna poruka koju je Srbija uputila Rusiji, a čuo ju je NATO\nLogično je da je predsednik Srbije rekao ruskom ambasadoru da je poljuljano poverenje u misiju Kfor, odnosno NATO, jer nam je Rusija prijateljska zemlja. Ali to će čuti i oni kojima je izjava prvenstveno i namenjena. Kritika sa Zapada će naravno biti, ali to je očekivano, uverena je dr Jelena Vukoičić, politikolog i stručnjak za bezbednost.\nNovi komandant Kfora: Spremni smo da izvedemo operacije\nNovopostavljeni komandant američke vojne baze Bondstil na Kosovu Roj Makareg izjavio je u intervjuu Tanjugu, prvom datom srpskim medijima nakon ceremonije preuzimanja komande, da će njegova jedinica „biti spremna da izvede operacije u slučaju bilo kakvih nasilnih delovanja protiv bezbednosti i sigurnosti, kako bi održali tu bezbednost i sigurnost“.\nKomandant Kfora: NATO će angažman na Kosovu preispitati samo u jednom slučaju\nKomandant Kfora Salvatore Kuoči poručio je da je važno da se zna da se povodom svake inicijative, koja ima bilo kakve veze sa mandatom kosovskih bezbednosnih snaga (KBS), prethodno moraju obaviti konsultacije sa predstavnicima svih zajednica na Kosovu.\nTači odlikovao komandanta Kfora vojnom medaljom\nKosovski predsednik Hašim Tači odlikovao je danas komandanta Kfora Salvatorea Kuočija Vojnom medaljom za službu na Kosovu, prenela je RTK 2.\nPrvi susret generala Mojsilovića s komandantom KFOR-a\nNačelnik Generalštaba Vojske Srbije general-potpukovnik Milan Mojsilović sastao se danas u Beogradu sa komandantom KFOR-a general-majorom Salvatoreom Kuočijem, što je prvi zvanični susret dvojice generala otkako je u septembru ove godine general Mojsilović postavljen na dužnost načelnika Generalštaba.\nParavojska Kosova — za osvajanje Severa ili su namere još opasnije\nPrihvatajući mogućnost formiranja vojske Kosova, Kfor minimizira svoju ulogu i to se može smatrati kao priprema za postepeno izvlačenje sa Kosova, smatra Ljuban Karan, potpukovnik KOS-a u penziji.\n„KFOR ostaje, vojska Kosova teško političko pitanje“\nŠef Kancelarije NATO-a za vezu u Srbiji Čezare Marineli izjavio je da se snage Kfora neće povlačiti sa Kosova, niti će se njihov broj smanjivati, a da je transformacija Kosovskih bezbednosnih snaga (KBS) u vojsku Kosova „veoma teško političko pitanje“.\nZapad preti Srbiji: Krenete li na Kosovo, imate rat!\nBeograd je primio jasno upozorenje Zapada da bi u slučaju intervencije u pokrajini imao posla sa međunarodnim vojnim snagama. Pretnju je preneo diplomata jedne od najuticajnijih NATO država u razgovoru sa srpskim zvaničnicima.


Krsna slava i Dan škole - Чечава.орг\nПочетна / Вијести / Вијести из Чечаве / Krsna slava i Dan škole\nАутор Неђо Сувајац / 24. маја 2010.\nUz prisustvo velikog broja učenika, nastavnika i gostiju, danas je u Osnovnoj školi Jevrem Stanković u Čečavi svečano proslavljen Dan škole i Krsna slava Sv. Ćirilo i Metodije. Kao i ranijih godina, za zabavni dio programa pobrinuli su se članovi folklornih sekcija matične škole u Čečavi i područne škole Kiseljak, u koreografiji njihovih nastavnika, Nataše Mastilović i Branke Malivojević. Svečano je predstavljena i web prezentacija škole , poklon učenika Gradimira Stankovića, koji je u toku školovanja uspješno predstavljao školu na takmičenjima iz informatike, na svim nivoima.\nPosebne nagrade za postignute uspjehe na takmičenjima dodijeljene su učenicima: Nikolini Smiljanić, Nikolini Tomić, Gradimiru Stankoviću i Dragani Savković.\nZa najboljeg učenika generacije proglašena je Dragana Savković.\nVukove diplome dobili su učenici: Tanja Denjiz, Ivana Pavlović i Dragana Savković. Za sportistu godine proglašena je Tanja Denjiz, a za sportistu generacije Ivana Pavlović.\nPredstavljen je i novi Đački informator u štampanom izdanju, koji obuhvata sve najvažnije aktivnosti u toku protekle školske godine.\nSvečanom ručku prisustvovali su sveštenici, radnici škole u Čečavi, kao i gosti iz drugih škola, predstavnici MZ Čečava i načelnik odjeljenja za privredne i društvene djelatnosti opštine Teslić, koji je obećao da će Opština i u narednom periodu pomagati rad škole, i da će kao i ovom prilikom, nagrađivati najvrjednije učenike.


RTCG - Radio Televizija Crne Gore - Nacionalni javni servis :: Region :: Mogerini da se izjasni protiv podjele Kosova\nCIVILNO DRUŠTVO SRBIJE 11. 08. 2018. 12:34 >> 12:24 4\nCIVILNO DRUŠTVO SRBIJE\nMogerini da se izjasni protiv podjele Kosova\nOrganizacije civilnog društva iz Srbije koje su protiv podjele Kosova obratile su se otvorenim pismom visokoj predstavnici za spoljnu politiku Federiki Mogerini, pozivajući je da se nedvosmisleno izjasni protiv podjele Kosova.\nOrganizacije civilnog društva iz Srbije i sa Kosova Vas pozivaju da se nedvosmisleno izjasnite protiv podjele Kosova ili razmjene teritorija između Kosova i Srbije na etničkom principu. Sve češći nagovještaji mogućnosti prekrajanja granica šalju vrlo opasnu poruku, kako građanima Srbije i Kosova, tako i cijelom regionu, da postoji realna mogućnost legitimisanja opasnog pricipa etničkog vlasništva nad teritorijom – principa koji je taj region u nekoliko navrata gurnuo u krvave sukobe.\nTakav razvoj događaja neminovno bi proizveo lančanu reakciju i u drugim balkanskim državama i doveo do brojnih zahtjeva za promjenama granica na Balkanu, što otvara vrata novim sukobima. Takođe, Srbima i Albancima koji žive na „pogrešnoj strani“, tim bi se poslala poruka da treba da se presele u „svoju“ etničku državu što bi moglo da dovede do još jednog egzodusa stanovništva na Balkanu.\nOrganizacije civilnog društva već decenijama pokušavaju da unaprijede komunikaciju i saradnju između dvije zajednice, misleći prije svega na dobrobit ljudi koji žive u Srbiji i na Kosovu i na budućnost cijelog regiona. U regionu je neohodno uspostaviti trajni mir i prihvatiti interkulturalnost i multietničnost kao neophodni preduslov razvoja i EU integracija. Etnički čiste države, prevaziđeni model iz 19. veka, ne smiju biti ciljevi ničije politike niti smiju biti tolerisani i podržani od predstavnika međunarodne zajednice.\nOrganizacije civilnog društva pozivaju međunarodnu zajednicu, ali prije svega vlasti u Srbiji i na Kosovu da se tokom pregovora posvete stvaranju najboljih mogućih uslova za život svih stanovnika Kosova (uključujući slobodu kretanja, poslovanja i međunarodne saradnje), obezbjeđivanju pretpostavki da se zločini iz prošlosti više nikad ne ponove (uključujući pronalaženje nestalih kao primarni zadatak za obe države) i stvaranju uslova za razvoj pravnih i demokratskih sistema vlasti na Kosovu i u Srbiji. Samo takvi pregovori su garancija za bezbjedan i dostojanstven život svih ljudi bez obzira na nacionalne ili bilo koje druge različitosti, naveli su on iu otvorenom pismu.\n07. 12. 2018. 29\nSrbija bi mogla mnogo da izgubi zbog mjera Kosova\n24. 11. 2018. 10\nNema prepreka za izvoz iz CG na Kosovo\n22. 11. 2018. 5\nNa Kosovu spaljuju srpske proizvode\n22. 11. 2018. 8


Nošenje makete vešala nije nikakvo krivično delo - Društvo - Dnevni list Danas\nPočetna » Društvo » Nošenje makete vešala nije nikakvo krivično delo\nSinoć iz pritvora pušten i Slobodan Glišić, nakon što je zbog istog dela oslobođen N. P.\nNošenje makete vešala nije nikakvo krivično delo\nKod „slučaja vešala“ naprosto nema nijednog obeležja krivičnog dela Rasna i druga diskriminacija. U ovom slučaju nemamo oštećenu stranu, nije jasno kome je navodna mržnja upućena.\n11Piše: V. Jeremić 12. februara 2019. 13.06 Izmenjeno: 13.07\nFoto Twitter Miroslav Miletic\nTakođe, nemamo ni društvenu grupu koja je diskriminisana tom maketom. Nošenje vešala je performans koji se izvodi svuda u svetu, a sve ostalo je spin prodržavnih medija – kazao je za Danas Svetislav Bojić, jedan od advokata koji brani Slobodana Glišića i maloletnog N. P., koji su nosili maketu vešala na protestima „Jedan od pet miliona“.\nBojić je, zajedno sa advokatima Markom Pušicom i Miodragom Ivanićem, podneo žalbu na odluku Višeg suda u Beogradu da odredi 30 dana pritvora Glišiću. Međutim, kako je preneo portal Srbin.info, i njemu je prekinut sinoć pritvor.\n– Odluka o pritvoru je najstroža mera koja je na raspolaganju sudu. Mi smo predložili da se ona zameni merom kućnog pritvora sa elektronskim nadzorom, ali je taj predlog odbijen uz argumentaciju da postoji opasnost da će ponoviti delo. Pa kako može da ponovi delo ako je u kućnom pritvoru – pita se Bojić.\nOn navodi da je njegov branjenik u danu kada je snimljen da je nosio vešala imao razgovor za posao, zbog kojeg je podneo ostavku na prethodno radno mesto.\n– Ko će njemu to da nadoknadi? On je tog dana nosio vešala deset ili petnaest metara, i za to vreme ga je snimila kamera. Ovde je pravo palo na ispitu. Svi znamo da je Glišić priveden da bi se sklonile neke druge teme sa dnevnog reda – navodi Bojić.\nUkoliko sud usvoji žalbu, Glišić će se približiti maloletnom N. P., koji je po žalbi odbrane pušten iz pritvora, iako je prethodno bilo doneseno rešenje o pritvoru do 30 dana. Uzgred, jedan advokat, koji je želeo da ostane neimenovan, rekao nam je da se žalbe ovog tipa u 99 odsto slučajeva „odbijaju bez čitanja“. Činjenica da je ona uvažena kod N. P. našem sagovorniku govori da je neko iz vlasti shvatio da im ne ide u prilog da ovaj maloletnik ostane u pritvoru.\nKada je reč o pritvoru, njegovu dužinu od trideset dana za oba lica predložila je ispred Višeg tužilaštva u Beogradu zamenica Jelena Biorčević Cerović. Ona je, uzgred, postupajuća zamenica tužioca i u slučaju ubijene pevačice Jelene Marjanović. Njen predlog za određivanje pritvora od 30 dana oba puta prihvatio je sudija za prethodni postupak Nebojša Živković.\nPodsetimo, Slobodan Glišić i N. P. uhapšeni su zbog toga što su na protestima nosili maketu vešala. Od ovog čina ogradio se opozicioni Savez za Srbiju, kao i predsednik pokreta Dveri Boško Obradović. Predstavnici vlasti su propagandno eksploatisali ovaj incident pokušavajući da na taj način diskredituju proteste opozicije.\nPrema Zakonu o javnim tužilaštvima, Republičko javno tužilaštvo (RJT) ima na raspolaganju niz mehanizama kojima bi mogli da utiču na rad nižih tužilaštava kada posumnjaju na zakonitost ili efikasnost pojedinih tužilaca. RJT može predmet da prebaci drugom zameniku tužioca, može da ostvari uvid u sam predmet, a može i da izda obavezujuće uputstvo. Nismo mogli da saznamo da li je u „slučaju vešala“ RJT iskoristilo bilo koji od navedenih mehanizama, pošto nisu u toku jučerašnjeg dana odgovorili na naša pitanja.\nBG centar za ljudska prava: Populističko pooštravanje kaznene politike\n– Pravnik Beogradskog centra za ljudska prava Nikola Kovačević ocenio je juče da najava vlasti kako će pooštriti kaznenu politiku predstavlja populističku meru koja neće dovesti do smanjenja stope kriminaliteta već bi veliki deo kazni zatvora koje se sada izriču trebalo zameniti alternativnim sankcija, pre svega kućnog pritvora sa merom elektronskog zatvora, jer počinioca lakših krivičnih dela ostavlja u njegovoj sredini a ne u prenatrpanom zatvoru. „Podaci i praksa iz drugih zemalja to potvrđuje, ali vlasti idu u suprotnom smeru“, rekao je Kovačević na okruglom stolu Podrška primeni alternativnih sankcija i mera u Srbiji, na kojem je predstavljeno istraživanje iz više gradova u unutrašnosti Srbije, u kome je navedeno da je u periodu od 2015. do 2017. alternativne mere ne prelaze deset odsto od punog broja izrečenih kazni. On je istakao da su zatvori u Srbiji prenatrpani jer je u njima daleko više osuđenih od predviđenog broja, pa je o ispunjenju svrhe kažnjavanja koja treba da se postigne, teško i pričati, na šta ukazuje veliki broj povratnika.\n1 od 5 miliona, krivicno delo, Svetislav Bojić, VešalaBeograd\nKragujevčanin koji je nosio vešala pušten kući\n12. februara 2019. u 13.21\nU subotu ponesite svi vešala,da vidimo ima li AV 5 miliona mesta u zatvorima ili će praviti logore!\n12. februara 2019. u 13.48\nPa narod je sad u neradnom logoru, rade oni samo koji su preko partije na poslu.\nLogorska vatra kaže:\n12. februara 2019. u 16.26\nPa vec smo u logoru i to decenijama. S vremena na vreme neko bobegne na slobodu mahom u EU. Ostali sede i cekaju jer nema sta da rade osim onih koji su zaposleni na obezbedjenju logora .\n12. februara 2019. u 13.30\nA, kada su isti ovi devedesetih vitlali oružjem, setimo se samo njihovog vodje i pištolja koje je potezao, to nije bilo krivično delo, nošenje makete jeste?\nBravo. Kada sam ja to isto napisao posle objavljivanja slike traženog nosioca vešala, moj komentar nije bio objavljen.\n12. februara 2019. u 14.00\nUmesto vesala dovoljna je znacka sa slikom vesala.\nBob Mari kaže:\n12. februara 2019. u 14.13\nOpet vam je zastoj u internet saobraćaju kao da vam je stranica „under construction“ zato što vam padaju novodišnji ukrasi na nju\n12. februara 2019. u 14.30\nMaketa Potemkinovog BgH2O bi trebala da bude krivično delo kao i sistematsko ekonomsko uništavanje nečega što se nekada zvalo državom.\n12. februara 2019. u 14.37\nNije to populisti;ko pooštravanje kaznene politike, već totalitaristička yloupotreba vlasti i položaja, a naročito i nipodaštavanje Ustava i zakona. Protiv odgovornih treba podneti krivičnu prijavu. Režim je sam sebi dao autogol!\n12. februara 2019. u 14.54\nSad će AV,čija glava iskače iz tv kutije kao glava pajaca na federu iz kutije,svako malo zloupotrebiti vešala za svoje iskonstruisane klevete…vešala niko ne bi ni video da se dotični i njegova bratija nisu uhvatili za njih „k’o pijan plota“,kao tobožnji dokaz o krvoločnosti opozicije. Još smo stigli dotletda treba da im se zbog vešala izvinjavamo i odričemo ljudi koji su ih nosili. Apsurd,opozicija treba da je hrabrija u protestima,jer,znamo onu-„vuk se njenim strahom hrani“.


Joksimovićeva i Boštinaru (EP): Osuda izložbe o Stepincu - Nova Borba\nViktor Boštinaru i Jadranka Joksimović/ Foto: Vlada Srbije\nJoksimovićeva i Boštinaru (EP): Osuda izložbe o Stepincu\nJoksimovićeva je dodala da će nova Vlada nastaviti sa sprovođenjem reformske politike, kao i da će ostati posvećena putu evropskih integracija.\nMinistarka zadužena za evropske integracije Jadranka Joksimović razgovarala je danas sa poslanikom u Evropskom parlamentu i potpredsednikom Grupe progresivne alijanse socijalista i demokrata u Evropskom parlamentu Viktorom Boštinaruom, i tom prilikom je istakla da veoma ceni što je Bostinaru, ne samo kao poslanik EP, već i kao istoričar osudio organizovanje izložbe i konferencije o liku i delu kontraverznog hrvatskog nadbiskupa Alojza Stepinca u Evropskokm parlamentu.\nDodala je da će nova Vlada nastaviti sa sprovođenjem reformske politike, kao i da će ostati posvećena putu evropskih integracija.\nMinistarka Joksimović zahvalila se Boštinaru što je bio jedan od inicijatora osnivanja Grupe prijatelja sa Srbijom u Evropskom parlamentu, koja ima za cilj unapređenje odnosa i promociju zajedničkih inicijativa. Joksimović je naglasila da je to značajno za Srbiju i evropske integracije Srbije, navodi se u saopštenju Vlade Srbije.\nSagovornici su razgovarali o bilateralnim odnosima i o njihovom unapređenju posebno u oblasti evropskih integracija. Takođe, razgovarali su i o položaju rumunske manjine u Srbiji i srpske u Rumuniji.\nBoštinaru je pružio podršku daljem procesu evropskih integracija Srbije i izrazio nadu da će Srbija u što skorijem periodu otvoriti poglavlja 23 i 24, kao i ona poglavlja za koje Srbija bude stekla uslove da budu otvorena u toku godine.


Resalta ulazi na poljsko tržište zajedničkim ulaganjem sa firmom Luneos\nResalta ulazi na poljsko tržište putem zajedničkog ulaganja sa kompanijom Luneos\nSlika: Varšava (Resalta)\nCilj zajedničkog ulaganja je, kako se navodi, implementacija niza projekata koji su u pripremi u Poljskoj, sa fokusom na kombinovanu proizvodnju toplotne i električne energije u sektoru industrije.\nLuka Komazec, generalni direktor Resalte, rekao je da je kompanija zadovoljna što je našla jakog partnera za sledeći korak svog međunarodnog širenja, sa zajedničkim vrednostima, ambicijama i velikom stručnošću.\n„Poljska je među najvećim tržištima u Evropi i verujemo da je njen potencijal za energetsku efikasnost i razvoj obnovljivih izvora energije (OIE) ogroman. Radujemo se što ćemo se suočiti sa ovim izazovom zajedno sa firmom Luneos“, dodao je Komazec.\nPoljska – 9. zemlja u kojoj će Resalta poslovati\nLuneos je, kako se navodi u saopštenju, vodeći partner za energetsku tranziciju na poljskom tržištu koji nudi sveobuhvatnu uslugu pripreme, finansiranja, sprovođenja i obezbeđivanja investicija u oblasti LED rasvete i fotonaponskih instalacija. Kompanija investira u energetsku nezavisnost velikih i srednjih preduzeća, pružajući alate za optimizaciju potrošnje energije bez ulaganja od strane klijenta.\n„Posmatrajući trenutne promene na energetskom tržištu, razumemo veliki izazov sa kojim se suočavaju poljske kompanije. Potraga za modernim i futurističkim izvorima energije, koje obezbeđuju sami potrošači, prirodan je smer razvoja. Verujemo da zajedničko ulaganje s Resaltom stvara vrlo dobru poziciju za Luneos da ponudi odgovarajuća rešenja za naše klijente“, rekao je Zbigniew Prokopowicz, generalni direktor kompanije Luneos.\nZa Resaltu ovo zajedničko ulaganje obeležava ulazak na poljsko tržište, 9. zemlju u kojoj će kompanija poslovati. Resalta je već prisutna u Bugarskoj, Hrvatskoj, Češkoj, Italiji, Crnoj Gori, Severnoj Makedoniji, Srbiji i Sloveniji.\nResalta je dosad sprovela više od 180 energetskih projekata za više od 120 klijenata, navodi se u saopštenju.\nTagovi: energetska efikasnost, ESCO, obnovljivi izvori energije, Resalta\nPočetna » Vesti » Energetska efikasnost » Resalta ulazi na poljsko tržište putem zajedničkog ulaganja sa kompanijom Luneos


Ispostava austrijskog građevinskog giganta plaćala srbijanske zatvorenike manje od eura po satu - Detektor\n20. Avgusta 2020.10:38\nIspostavilo se da radnici zaposleni u PZP Zaječar, putarskoj firmi u vlasništvu austrijskog Štrabaga – nisu bili jedini u kombiju.\n„Samo što nisam doživeo infarkt kad sam to čuo,“ Buđelan kaže za BIRN.\nZaista, zatvori u Srbiji imaju pravo da iznajme zatvorenike privatnim kompanijama, ali u tom slučaju njima za rad zatvorenika pripada „tržišna naknada“, kako je propisano članom 101 Zakona o izvršenju krivičnih sankcija.\nU odgovoru se dalje navodi da ovaj zatvor nije bio motivisan zaradom, već koristima koje zatvorenici mogu dobiti obukom i radnim iskustvom.\n,,Minimum koji treba da zadovolji ugovorena naknada od upošljavanja osuđenih izvan zavoda jesu troškovi naknade za rad osuđenima i drugi troškovi koje je zavod imao prilikom realizacije ugovora, i tako je bilo i u ovom slučaju”, ističu u Upravi za izvršenje krivičnih sankcija.\nMeđutim, advokat Miloš Janković, bivši direktor Uprave koji se pravima lica lišenih slobode bavio i dok je bio zamenik Zaštitnika građana, kaže da je zakon nedvosmislen, a sa njim se slaže i advokat za ljudska prava Nikola Kovačević.\nUprava za izvršenje krivičnih sankcije negira da su zatvorenici bili uključeni u bilo kakve građevinske radove koji bi zahtevali nivo stručnog obrazovanja.\nZaista, u prvobitnom ugovoru potpisanom 15. marta 2016. do kog je došao BIRN, navodi se da će zatvor obezbediti koliko god osuđenika je potrebno za „uklanjanje smeća kraj puta i čišćenje betonskih cevi za odvod“. Obaveza “PZP Zaječar“ je bila da se bavi zdravljem i bezbednošću na radu, kao i transportom osuđenika.\nIgnorisanje Evropskih zatvorskih pravila\nEvropska zatvorska pravila, prvi put usvojena 1987. godine, navode da „u svim slučajevima, zatvorenici moraju da dobijaju odgovarajuću naknadu za rad“ i da, u najvećoj meri, „zatvorenici koji rade treba da budu obuhvaćeni nacionalnim sistemom socijalnog osiguranja”.\nMeđutim, kako se navodi u studiji koju je 2013. godine sprovela Evropska zatvorska opservatorija, budući da pravila nisu obavezujuća, države ih u velikoj meri ignorišu.\nOd marta do oktobra 2016. ukupno 28 osuđenih lica bilo je angažovano u Štrabagu, mada ne u isto vreme, kako navode u Upravi za izvršenje krivičnih sankcija.\nŠtrabag “odomaćen“ u Srbiji\nOva firma je 2005. godine za skoro četiri miliona evra kupila upravo PZP Zaječar, koji je do tada bio u državnom vlasništvu. PZP Zaječar u aprilu 2017. i zvanično menja ime u Strabag d.o.o.\nTokom godina Štrabag je obezbedio niz unosnih ugovora sa državom. Kompanija je uključena i u izgradnju ,,Beograda na vodi“, kontroverznog projekta koji aktuelna vlast sprovodi sa investitorima iz UAE.\n„Hjuman Rajts Voč“ je 2014. izvestio o eksploataciji radnika-migranata za vreme Zimskih olimpijskih igara u Sočiju te godine. U izveštaju HRV-a, Štrabag se navodi kao jedna od kompanija koje nisu isplatile zarade svojim podizvođačima.\nPredsednik nadzornog odbora Štrabaga je bivši austrijski kancelar Alfred Guzenbauer, koji je 2013. godine po pozivu tadašnjeg potpredsednika Aleksandra Vučića, a sadašnjeg predsednika Srbije i lidera vladajuće Srpske napredne stranke, postao savetnik Vlade Srbije.\nPrema istraživanju Saveta Evrope iz 2018-2019. srpski zatvori su među najpopunjenijima u Evropi. Prosečan broj zatvorenika na 100,000 ljudi u Srbiji je 156,1, značajno više od evropskog proseka koji je 125.9.\n„Veoma je lako završiti u zatvoru u Srbiji, pošto je praksa sudskih organa uglavnom retributivna. Mnoge od tih kratkotrajnih zatvorskih kazni mogle bi biti zamenjene drugačijim sankcijama, barem prema krivičnom zakonu“, kaže Kovačević za BIRN.\nOvaj članak je nastao uz finansijsku podršku Evropske unije. Njegov sadržaj je isključivo odgovornost BIRN-a i ne odražava nužno stavove Evropske unije.


UNS: Listovima koji su 3.900 puta prekršili novinarski kodeks, skoro 26 miliona dinara na … – Krstarica\nUNS: Listovima koji su 3.900 puta prekršili novinarski kodeks, skoro 26 miliona dinara na …\nBeta 25. maja 2020. 13:35\n„Inače, Savet za štampu je u tekstovima u listu „Kurir“ u drugoj polovini prošle godine zabeležio 1.106 prekršaja novinarskog kodeksa, dok je na portalu Espreso 2017. godine 1.548 prekršaja“, podsetili su iz UNS-a.\n„Savet za štampu je u drugoj polovini prošle godine u dnevnim novinama „Alo“ zabeležio 1.266 tekstova u kojima je prekršen Kodeks novinara Srbije, što je u odnosu na osam dnevnih novina koje je obuhvatila analiza, novina sa ubedljivo najviše prekršaja. U prvoj polovini prošle godine izdavač dnevnih novina „Alo“ dobio je 5,5 miliona dinara jedino na beogradskom konkursu“, piše u saopštenju.\n„Te firme su u prvoj polovini prošle godine na 11 medijskih konkursa dobile oko 80.000 evra. Prema monitoringu Saveta za štampu „Informer“ je od jula do decembra 2019. godine imao 667 prekršaja novinarskog kodeksa“, naveli su iz UNS-a.\nU Vršcu obeležen Međunarodni dan osoba sa invaliditetom


Španija podržava crnogorsku Poresku upravu - EUIC Podgorica\nNovosti, Uncategorized @me,\nŠpanija podržava crnogorsku Poresku upravu\nPodgorica, 1. mart 2018. godine – Danas je u prostorijama EU info centra održana konferencija povodom početka tvinning projekta „Podrška Poreskoj upravi“, finansiranog od strane EU (IPA 2014), koji implementira FIIAPP sa Poreskom upravom Španije i Poreskom upravom Crne Gore, kao twinning partnerima.\nKonferenciji su prisustvovali visoki predstavnici Evropske unije, Kraljevine Španije i Crne Gore, kao i zaposleni Ministarstva finansija, Poreske uprave i Uprave carina i predstavnici asocijacija poreskih obveznika u Crnoj Gori.\nŠef Delegacije EU u Crnoj Gori, Aivo Orav istakao je značaj ovog tvining projekta koji će doprinijeti poboljšanju kapaciteta i efikasnosti Poreske uprave Crne Gore, kao i ispunjavanju zahtjeva predviđenih Poglavljem 16 – Oporezivanje. Takođe, iskazao je očekivanja da će projekat doprinijeti boljem poštovanju poreskih propisa i efikasnijoj naplati prihoda, u interesu svih građana Crne Gore. Kako izazovi Crnu Goru u oblasti oporezivanja neće prestati sa ovim projektom, Orav je pozdravio crnogorsku posvećenost ispunjavanju principa EU za saradnju za poreske svrhe u okviru tekućih napora za sprečavanje poreskih prevara i izbjegavanja plaćanja poreza.\nMinistar finansija Darko Radunović je kazao da jačanje kapaciteta uz modernizaciju poslovanja Poreske uprave i povećanje efikasnosti naplate prihoda predstavljaju preduslov za snaženje ukupnog fiskalnog sistema i efikasniju borbu protiv sive ekonomije, te da je projekat ,,Podrška Poreskoj upravi“ nastao je kao odgovor na rastuće izazove u oblasti nacionalne poreske politike, posebno u pogledu potrebe ispunjavanja kriterijuma iz pregovaračkog procesa pristupanja zemljama EU.\nAmbasador Španije, Migel Fuertez Suarez iskazao je zadovoljstvo što Poreska uprava Španije, kao visoko funkcionalna institucija koja je prije 20 godina izvršila sveobuhvatnu reformu, učeštvuje u twinning projektu sa Poreskom upravom Crne Gore. On očekuje da će španska institucija imati mogućnost da kroz ovaj instrument prenese svoja iskustva u kontinuiranoj izgradnji poreske administracije radi obezbjeđenja što većeg stepena poštovanja poreskih propisa, kao i iskustva vezana za reforme koje se moraju izvršiti za buduće uspješno funkcionisanje u sistemu Evropske unije.\nDirektor Poreske uprave, Miomir M. Mugoša saopštio je da je vremenski okvir projekta postavljen u pravom momentu za Poresku upravu Crne Gore, imajući u vidu sveobuhvatnu reformu koja je već započeta u poreskom organu, a čijem uspjehu će i projekat doprinijeti, te iznio očekivanja da će službenici Poreske uprave uspjeti da sprovedu modernizaciju poslovnih procesa i usklade svoju administraciju sa najboljom međunarodnom praksom, posebno cijeneći činjenicu da će im saradnici i direktni sagovornici biti kolege iz Španije.\nDirektor FIIAPP-a (Međunarodna i iberoamerička fondacija za državnu upravu i javne politike), Pedro Flores osvrnuo se na opseg rada ove organizacije i istakao dragocjeno iskustvo koje ista ima u promociji projekata međunarodne saradnje, kojima je zajednički cilj izgradnja efikasnih državnih administracija i usvajanje javnih politika zasnovanih na najboljim interesima građana, kompanija i privrede, u skladu sa EU standardima.\nRukovoditeljka Regionalne jedinice Madrid, Rakel Katala Polo prezentovala je rad Poreske uprave Španije, osvrćući se na organizaciju i rezultate u radu iste, a posebno je naglasila oblasti u kojima će tokom trajanja projekat biti najintenzivnija razmjena iskustava sa kolegama iz Poreske uprave Crne Gore. Izrazila je očekivanja da će se na bilateralnom nivou, kako kroz posjete španiskih eksperata Crnoj Gori, tako i kroz studijske posjete crnogorskih službenika, uspostaviti najveći mogući nivo saradnje i prijateljskog odnosa između AEAT-a i PUCG, kako radi uspješne realizacije konkretnog projekta, tako i radi buduće saradnje do i nakon pristupanja Crne Gore Evropskoj uniji.\nVođe projekta ispred Poreske uprave Španije i Poreske uprave Crne Gore, Huan Hoze Fernandez Sančez i Anđelko Jovanović predstavili su plan realizacije projekta kroz četiri komponente, koje podrazumijevaju: usklađivanje pravnog okvira u oblasti poreza i akciza, uspostavljanja modernog i efikasnsog sistema obuka za zaposlene u Poreskoj upravi, postavljanje osnova za automatsku razmjenu informacija i osnivanje Centralne kancelarije za vezu, kao i detaljnu analizu postojećih IT kapaciteta i definisanje infrastrukturnih potreba za uspostavljanje međuoperativnosti i međupovezanosti sa sistemima poreskih uprava EU.\nProjekat „Podrška Poreskoj upravi“ je prvi tvinning projekat koji se realizuje u Poreskoj upravi Crne Gore, a isti će uključivati brojne aktere osim poreskih službenika, kao što su službenici Ministarstva finansija i Uprave carina, te asocijacije poreskih obveznika, kao gčavna kontaktna tačna za komuniciranje i promociju dobrovoljnog izmirivanja poreskih obaveza. Projekat je vrijedan milion eura, pri čemu je kontribucija EU 900.000,00 €, dok je Vlada Crne Gore kofinansirala iznos od 100.000,00 €.\nČlanstvo u EU preduslov stabilnosti na Balkanu\nJednakost za sve: Podrška Evropske unije manjinama


Crnadak: Saradnja sa SAD - prioritet BiH\nMinistar inostranih poslova BiH Igor Crnadak poručio je u razgovoru sa američkim državnim sekretarom Reksom Tajlersonom u Vašingtonu, da saradnja sa SAD ostaje jedan od najvažnijih spoljnopolitičkih prioriteta BiH.\nCrnadak, koji u Vašingtonu učestvuje na sastanku ministara spoljnih poslova Globalne koalicije za borbu protiv "Islamske države", izrazio je očekivanje da će podrška SAD BiH biti nastavljena, prenosi Srna.\nIz Ministarstva inostranih poslova BiH danas je saopšteno da je tokom zatvorenog dela konferencije i radnog ručka koji je organizovao Tajlerson, na kojem su učestvovali samo šefovi delegacija zemalja članica Globalne koalicije, Crnadak razgovarao sa pomoćnikom državnog sekretara za Evropu Džonom Hefernom i direktorom Nacionalne obaveštajne službe SAD Denom Koatsom.\nPo završetku sastanka Globalne koalicije, Crnadak se sastao i sa zamenikom pomoćnika američkog državnog sekretara za Evropu i Evroaziju Hojtom Jiem.\nCrnadak je tokom razgovora sa brojnim zvaničnicima u okviru svoje prve posete Vašingtonu nakon inauguracije novog predsednika SAD Donalda Trampa, osim opredeljenja BiH za nastavak intenzivne saradnje sa SAD, posebno istakao potrebu očuvanja Dejtonskog mirovnog sporazuma i efikasnog provođenja reformi na putu BiH ka EU.\nPoseta Crnatka Vašingtonu završava se danas sastancima sa visokim zvaničnicima Ministarstva odbrane SAD i Nacionalnog saveta za bezbednost.